**NUORISOVALTUUSTON KOKOUS**

**AIKA TIISTAINA 16.8.2022 Klo 17:00**

**PAIKKA Nuorisotalo NuTa**

**OSALLISTUJAT Oona Vaakanainen, pj.
Liisa Tallgren
Pihla Kouvalainen
Oliver Ranta, siht.
Alisa Halme
Vivian Saarni
Santtu Mononen
Siiri Kylmäkorpi
Tomas Chen
Sinikka Rautakoski**

**POISSA Nelly Poutanen
Vessu Kangasvuo
Anni Ahjoniemi
Ida Ranta
Ilari Suntioinen**

1. Kokouksen avaus

Puheenjohtaja avasi kokouksen klo 17.14.

2. Kokouksen päätösvaltaisuuden tarkistaminen

Kokous on päätösvaltainen.

3. Hyväksytään kokouksen asialista

Hyväksyttiin kokoukselle laadittu asialista.

4. Budjetti

Käsitellään seur. kokouksessa.

5. Lautakuntien kuulumiset

Käsitellään seur. kokouksessa.

6. Nuorten tapahtuma 10.9.22

Alisa kertoi mitä Nuorten vallankumous on suunnitellut. Lanit ovat kaksi päiväiset (pe-su) ja pe iltana olisi K18 –lanit ja la klo 15 lähtien nuoremmille. Nuvalaiset eivät voi iän puolesta olla tapahtumassa koko yötä. Esiintyjälle ei ole tapahtumassa ”tilaa”.

Käytiin keskustelua asiasta ja siitä, että nuvalaiset ovat suunnitelleet pitkin kevättä ohjelmaa tapahtumaan (Kahoot –tietovisa, tik-tok tanssikilpailu, Onnenpyörä -arpajaiset yms.) sekä miettineet esiintyjää.

Dexviihde oy:stä on lähetetty Nuorisopalveluihin sähköpostin, jossa kertovat esiintyjästä nimeltä Joacim. Hän on nuori rockia ja poppia räppiin yhdistelevä artisti Seinäjoelta, joka esiintyi Pyhimyksen kanssa Vain Elämää-jaksossa joulukuussa. Joacim on puhunut mediassa syrjäytymisestä, vähävaraisuudesta ja kokemastaan syövästä ja siitä seuranneesta masennuksesta. Joacim on ollut pidetty nuorisotapahtumien esiintyjä ja saanut kiitosta kyvystään kohdata nuoria. Kokouksessa em. esiintyjä ei saanut kannatusta.

Kesän aikana Viivi ja Oliver ovat käyneet paikallisilta yrityksiltä kysymässä arpajaispalkintoja, joita on saatu hienosti 30:tä kpl:tta. Oona on lähettänyt em. yrityksille sähköpostia, jossa on kysynyt, miten haluavat firmansa näkyväksi tapahtumassa. Palataan tähän asiaan seur. kokouksessa.

Yhteistyötahojen kanssa on loppuviikosta palaveri, jossa Sinikka mukana. Sovittiin, että hän on yhteydessä Oonaan kokouksen jälkeen.

7. Muut asiat

**PS5 pelit**

Santtu ja Tomas selvittävät seur. kokoukseen PS5 pelejä (ikäryhmälle 12 v. ->), jotka nuva ostaisi nuorisotalolle buffetista kertyneillä rahoilla (154,55 €).

**Nuorten vaikuttajien huipputapaaminen**

Oona on kutsuttu Nuorten vaikuttajien huipputapaamiseen. Kokouksessa päätettiin, ettei nuvasta osallistu kukaan, koska kaikilla on koulupäivä.

**Nuvan aloitteesta –kampanja – Nuva ry.**

Nuva ry on käynnistänyt kampanjan, jossa tuetaan nuvia suoran aloiteoikeuden saamisessa kunnanvaltuustoon ja kannustetaan nuvia tekemään aloitteita valtuustolleen. Palataan asiaan seur. kokouksessa.

**Kokouskäytänteet**

Pj. kertoi, että kokouksista pidetään läsnäololistoja ja keskustellaan seur. kokouksessa vielä kokouskäytänteistä.

8. Seuraava kokous

pidetään tiistaina 30.8. klo 17 nuorisotalolla.

9. Kokouksen päättäminen

Puheenjohtaja päätti kokouksen klo 18.01.

Muistion tarkastajat Muistion tarkastajat
Alisa Halme Vivian Saarni